Toshkent xalqaro investisiya forumi boshlanish arafasida (fotoreportaj)

Bir necha daqiqalardan so`ng Toshkent xalqaro investisiya forumi boshlanadi. Ayni daqiqalarda forumga mehmonlar tashrif buyurmoqda. "Darakchi" jamoasi bu forumdan to`g`ridan-to`g`ri xabar bermoqda.
Eslatib o`tamiz, bugun Shavkat Mirziyoev mazkur forumda ishtirok etadi. Bu haqda bir muddat avval ma`lum qilgandik .
Shuningdek, birinchi Toshkent xalqaro investisiya forumining yalpi sessiyasida Shavkat Mirziyov nutq so`zlashi kutilmoqda.
Ma`lumot uchun, bo`lib o`tishi kutilayotgan ushbu 3 kunlik anjumanda dunyoning 56 mamlakatidan 1,5 ming nafardan ortiq kishi qatnashish istagini bildirgan.
Tadbirda, shu jumladan,  ETTB prezidenti Odil-Reno Basso, Osiyo taraqqiyot banki prezidenti Masasugu Asakava, Saudiya Arabistoni podshohligi investisiyalar vaziri Xolid al-Falih, Jahon savdo tashkiloti vise-prezidenti Syanchen Chjan, Osiyo infratuzilmaviy investisiyalar banki vise-prezidenti Konstantin Limitovskiy, Xalqaro moliya korporasiyasi vise-prezidenti Stefani fon Friderburg ham qatnashadi.
 
Prezident ishtirokidagi sessiyada BBC World News xalqaro telekanalida yangiliklar boshlovchisi sifatida tanilgan, hozirda esa Evropa tiklanish va taraqqiyot bankining kommunikasiya masalalari bo`yicha direktori lavozimida faoliyat yuritayotgan Jonatan Charlz moderatorlik qiladi.